વેપારી મિલન મિસ્ત્રીએ ભરૂચ સી-ડિવિઝન પોલીસ સ્ટેશને ફરિયાદ નોંધાવી હતી કે, તેઓ તેમની દુકાને હતા, તે સમયે ભારત બંધના એલાનને પગલે સચીન હર્ષદ પટેલ, પ્રિયાંક પ્રવિણ મકવાણા તેમજ હિતેન્દ્ર નગીન પટેલ સહિતના કેટલાક લોકો તેમની દુકાન બંધ કરવા આવ્યાં હતાં. જેના પગલે તેમણે સવારે દુકાન બંધ કર્યાં બાદ બપોરે 12 વાગ્યાના અરસામાં તેમની દુકાન પરત ખોલવા જતાં ત્રણેયે તેમની સાથે ઝઘડો કરી ઝપાઝપી કરી હતી. આ બનાવને પગલે પોલીસે ગુનો નોંધી કાર્યવાહી હાથ ધરી છે. દુકાનદારે પક્ષ વિરોધી અપશબ્દો ઉચ્ચારી અસભ્ય વર્તન કર્યો હોવાનો કોંગ્રેસના કાર્યકરોએ આક્ષેપ કર્યો હતો.